รัฐบาลไทย-ข่าวทำเนียบรัฐบาล-ก.อุตฯ ชู “โครงการจิตอาสารักษ์แม่น้ำ” ป้องกันและแก้ปัญหาน้ำเสียดึงโรงงานใหญ่ร่วมขับเคลื่อน 15 ลำน้ำ ในปี 64
วันอังคารที่ 15 ธันวาคม 2563
ก.อุตฯ ชู “โครงการจิตอาสารักษ์แม่น้ํา” ป้องกันและแก้ปัญหาน้ําเสียดึงโรงงานใหญ่ร่วมขับเคลื่อน 15 ลําน้ํา ในปี 64
กระทรวงอุตสาหกรรม เตรียมนําเสนอโครงการจิตอาสารักษ์แม่น้ําเพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว (รัชกาลที่ 10)
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงฯ เตรียมนําเสนอโครงการจิตอาสารักษ์แม่น้ําเพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว (รัชกาลที่ 10) ต่อศูนย์อํานวยการใหญ่จิตอาสาพระราชทาน (ศอญ.จอส.พระราชทาน) ซึ่งมอบหมายให้กระทรวงฯ ดําเนินการขยายผลการพัฒนาลุ่มน้ําอย่างต่อเนื่องเพื่อให้ครอบคลุมทั่วประเทศ โดยในปี พ.ศ. 2564 กระทรวงฯ จะขับเคลื่อนโครงการจิตอาสาเกี่ยวกับการพัฒนาลุ่มน้ําในพื้นที่ 17 แห่งทั่วประเทศ ครอบคลุม 5 คลองและ 10 แม่น้ําสายหลัก แต่ละโครงการเน้นการป้องกันและแก้ปัญหาน้ําเสียของพื้นที่ รวมทั้งปรับภูมิทัศน์บริเวณโดยรอบ โดยจะประสานขอความร่วมมืออุตสาหกรรมรายใหญ่ช่วยเป็นแกนหลัก เช่น เอสซีจี ปตท.จีซี เครือเจริญโภคภัณฑ์ เป็นต้น พร้อมทํากิจกรรมจิตอาสาร่วมกับภาคส่วนที่เกี่ยวข้อง เช่น ผู้นําชุมชนและประชาชนจิตอาสา ส่วนราชการระดับจังหวัดและท้องถิ่น คาดว่าตลอดทั้งปีจะมีจิตอาสาเข้าร่วมกิจกรรมฯ มากกว่า 5,000 คน และเมื่อเร็วๆ นี้ กระทรวงฯ ยังส่งเครื่องพ่นหมอกไอน้ํา จํานวน 15 ชุด พร้อมเครื่องกําจัดมลพิษทางอากาศ PM 2.5 และ PM 10 รวม 2 เครื่อง ไปช่วยแก้ไขปัญหาไฟป่า หมอกควัน และฝุ่นละอองขนาดเล็กในจังหวัดเชียงรายอีกด้วย และขณะนี้ กระทรวงฯ อยู่ระหว่างการประสานหน่วยงานที่เกี่ยวข้องเพื่อจัดทําโครงการเศรษฐกิจหมุนเวียน “BCG Model” นําร่องในจังหวัดสมุทรปราการ โดยมีแผนที่จะต่อยอดการจัดการขยะอินทรีย์ที่เน่าเสียและย่อยสลายได้ เช่น จากถังดักไขมันที่กระทรวงฯ แจกจ่ายให้กับประชาชนที่อยู่บริเวณโดยรอบลําน้ํา มาสร้างมูลค่าเพิ่ม เช่น เป็นปุ๋ยหมักชีวภาพและน้ํามันดิบ เป็นต้น
นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม กล่าวเพิ่มเติมว่า “โครงการจิตอาสารักษ์แม่น้ําฯ ปีนี้จะขยายพื้นที่จากกรุงเทพฯ และปริมณฑล เป็นดําเนินการในจังหวัดต่าง ๆ โดยกระทรวงฯ ได้จัดทําแผนตรวจคุณภาพน้ําอย่างเข้มข้น โดยให้เจ้าหน้าที่ติดตามเฝ้าระวังโรงงานตามแผนฯ เพื่อไม่ให้โรงงานระบายน้ําเกินกว่าค่ามาตรฐานที่กฎหมายกําหนด และเพิ่มจุดตรวจวัดคุณภาพน้ําจาก 5 ตัวอย่าง เป็นกว่า 10 - 100 ตัวอย่าง รวมทั้งแก้ไขปัญหาของพื้นที่เชิงลึก ตัวอย่างที่น่าสนใจ (Highlight) เช่น 1. การพัฒนานวัตกรรม กังหันน้ําพลังงานแสงอาทิตย์ ตาข่ายดักขยะ ในคลองแสนแสบกรุงเทพฯ การติดตั้งทุ่นดักขยะลอยน้ําและเครื่องบําบัดน้ําเสียชุมชนในคลองเปรมประชากร การพัฒนาระบบบําบัดน้ําเสียแก่โรงพยาบาลน้ําพอง จ.ขอนแก่น 2. การสร้างระบบบริหารจัดการ เช่น จัดจุดรวมน้ํามันใช้แล้วจากเรือประมงขนาดเล็กและประสานโรงงานมารับซื้อในลุ่มน้ําปราณบุรี จ.ประจวบคีรีขันธ์ การปลูกต้นไม้และเสริมแนวคันกั้นน้ําให้รองรับมวลน้ําที่มากขึ้น ในแม่น้ําชี จ.ร้อยเอ็ด การตั้งจุดทิ้งขยะพลาสติกในสถานที่ราชการและโรงงานขนาดเล็ก เพื่อเข้าสู่การรีไซเคิล รวมทั้งการพัฒนาเป็นผลิตภัณฑ์ใหม่ (Upcycling) เช่น เสื้อ จีวรพระ ฯลฯ ใน จ.สมุทรปราการ 3. การพัฒนาองค์ความรู้ สอดแทรกในกิจกรรมแข่งขันพายเรือ/ว่ายน้ํา ในทะเลสาบสงขลา การอบรมเครือข่ายพัฒนาลุ่มน้ําต่างๆ การจัดการผักตบชวาแบบยั่งยืนในแม่น้ํากวง จ.ลําพูน และ 4. การปรับปรุงภูมิทัศน์ เก็บขยะ กําจัดวัชพืช ซึ่งแทรกอยู่ในกิจกรรมของการพัฒนา เพื่อให้โรงงานและชุมชนอยู่ร่วมกันได้อย่างมีความสุขและยั่งยืน ตลอดจนได้เชื่อมโยงการจัดกิจกรรมจิตอาสากับประชาชนจิตอาสาและภาคส่วนที่เกี่ยวข้อง ซึ่งสามารถตอบสนองยุทธศาสตร์และตัวชี้วัดของเมืองอุตสาหกรรมเชิงนิเวศ (Eco town) ของกระทรวงฯ ได้อีกด้วย” นางวรวรรณ กล่าว สําหรับโครงการจิตอาสารักษ์แม่น้ําของกระทรวงอุตสาหกรรม ตั้งอยู่บนพื้นฐานภารกิจการกํากับดูแลโรงงานอุตสาหกรรมให้เป็นมิตรต่อสิ่งแวดล้อม และส่งเสริมการสร้างนวัตกรรมต้นแบบ ควบคู่ไปกับการมีส่วนร่วม และมีแผนดําเนินการในพื้นที่ 15 คลอง/ลุ่มน้ํา ได้แก่ กรุงเทพมหานคร คลองแสนแสบ คลองเปรมประชากร สมุทรปราการ คลองขุดเจ้าเมือง สมุทรสาคร คลองสี่วาพาสวัสดิ์ ลําพูน แม่น้ํากวง นครสวรรค์ ต้นแม่น้ําเจ้าพระยา อยุธยา แม่น้ําป่าสัก ปทุมธานี แม่น้ําเจ้าพระยา ฉะเชิงเทรา แม่น้ําบางปะกง ประจวบคีรีขันธ์ ลุ่มน้ําปราณบุรี ขอนแก่น แม่น้ําพอง ร้อยเอ็ด แม่น้ําชี นครราชสีมา และบุรีรัมย์ แม่น้ํามูล สุราษฎร์ธานี ลุ่มน้ําตาปี และ สงขลา5 คลองสาขาของลุ่มทะเลสาบสงขลา นอกจากนี้ 15 หน่วยงานในสังกัดกระทรวงอุตสาหกรรม ยังร่วมจัดกิจกรรมจิตอาสาอีก 22 กิจกรรมย่อย แบ่งเป็นกิจกรรมการรับมือภัยพิบัติ จํานวน 2 กิจกรรม และกิจกรรมพัฒนาด้านต่างๆ จํานวน 20 กิจกรรมโดยเกี่ยวข้องกับสาธารณสุข คุณภาพชีวิต การให้ความรู้ และสิ่งแวดล้อม